আরেক আইনজীবী অ্যাডভোকেট জয়নুল আবেদীন বলেন, ‘এ আদেশ অনভিপ্রেত। এই আদেশকে নজিরবিহীন বলতে বাধ্য হচ্ছি। কারণ অতীতে এজাতীয় আদেশ কখনো দেননি আপিল বিভাগ।’ তিনি বলেন, নিম্ন আদালতকে সরকার গ্রাস করে ফেলছে। এখন উচ্চ আদালতকে ধীরে ধীরে গ্রাস করার চেষ্টা করছে। সুপ্রিম কোর্ট আইনজীবী সমিতির সভাপতি জয়নুল আবেদীন আরো বলেন, এজাতীয় আদেশের ফলে বিচারপ্রার্থী মানুষরা আশাহত হলে বিচার বিভাগের ওপর জনগণের আস্থা থাকবে না।